Diari Oficial de la Generalitat Valenciana


Sumari del DOGV 4344, del 26-09-2002 (2002/9909)

ACORD de 9 de maig de 2002, de la Comissió Territorial d'Urbanisme de Castelló, relatiu a la modificació puntual del Pla General de Benicàssim, relativa a la creació de la unitat d'execució en l'avinguda dels Frares.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9909


Data del document
:   09-05-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benicàssim
    * pla d'urbanisme

ACORD de 9 de maig de 2002, de la Comissió Territorial d'Urbanisme de Castelló, relatiu a la modificació puntual del Pla General de Benicàssim, relativa a la creació de la unitat d'execució en l'avinguda dels Frares. [2002/9909]
  
Vist l'expedient relatiu a la modificació puntual del Pla General relativa a la creació de la unitat d'execució en l'avinguda dels Frares, promogut per l'Ajuntament de Benicàssim i, de conformitat amb els següents
  
Antecedents de fet
  
Primer
  
El ple de l'Ajuntament de Benicàssim, en sessió de 15 de febrer de 2002, va acordar exposar al públic la modificació, la qual cosa es va portar a terme mitjançant anuncis publicats en el periòdic El Mundo de 2 de març de 2002 i en el Diari Oficial de la Generalitat Valenciana, de 7 de març de 2002. Transcorregut el període d'informació al públic, durant el qual no es van formular al·legacions, el ple va aprovar provisionalment la modificació en sessió de 18 d'abril de 2002.
  
Segon
  
El projecte consta de memòria i plànols.
  
Tercer
  
L'objecte de la modificació puntual del Pla General és la delimitació d'una nova unitat d'execució en el sòl urbà del municipi, en concret al costat de l'anomenada avinguda dels Frares. La unitat d'execució, que tindrà una superfície de 57.898,02 m2, permetrà la urbanització del semivial oest de l'avinguda dels Frares. No es modifica l'ordenació detallada anteriorment prevista.
  
Quart
  
No s'han emés informes sectorials.
  
Fonaments de dret
  
Primer
  
La tramitació de la present modificació puntual del Pla General de Benicàssim ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant LRAU), així com en l'article 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre (en avant RPCV).
  
Segon
  
La documentació està completa, en compliment del que disposa l'article 27 en relació amb el 55.1 de la LRAU, així com en l'article 45 i següents del RPCV.
  
Tercer
  
L'article 33.2 de la LRAU establix que ?la delimitació d'unitats d'execució es contindrà en els plans i programes?. L'article 10.2 del RPCV permet que el Pla puga incloure terrenys classificats com a sòl urbà dins d'una unitat d'execució, sempre que es complisquen determinats requisits que, indubtablement, concorren en el supòsit que ara ens ocupa. Certament, el RPCV permet en el seu article 118 que puguen establir-se noves unitats d'execució mitjançant Pla de Reforma Interior, això esmenant les insuficiències del Pla General. No obstant això, d'això no s'extrau que l'Ajuntament puga escometre directament tal delimitació a través d'una modificació puntual del Pla General.
  
La modificació que ens ocupa no incidix en qüestions d'interés supramunicipal, per la qual cosa correspon al municipi determinar la conveniència i oportunitat de la nova ordenació, sense que càpia a la comunitat autònoma un altre control que no siga el de simple legalitat. No hi ha cap obstacle, en el nostre cas, a l'aprovació definitiva de la modificació.
  
Quart
  
De conformitat amb el que establixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, en el present cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial d'Urbanisme que en el cas de municipis de menys de 50.000 habitants tindrà directament efectes de resolució executòria.
  
En virtut de tot el que antecedix, la Comissió Territorial d'Urbanisme de Castelló acorda aprovar definitivament la modificació puntual del Pla General de Benicàssim relativa a la delimitació d'una nova unitat d'execució en l'avinguda dels Frares.
  
Contra el present acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant del conseller d'Obres Públiques, Urbanisme i Transports, això sense perjuí d'utilitzar qualsevol altre recurs que es considere oportú».